Tandemhyppykurssin hintaan sisältyvä vakuutus kattaa pysyvän haitan ja kuolemantapauksen. Vakuutus alkaa ilma-aluksen kuormauksesta ja päättyy siihen hetkeen, kun tandem-valjaat riisutaan pois päältä. Vakuutus ei kata pienempiä vammoja, kuten nilkan nyrjähdys tai murtuma. Tandemhyppykurssin suorittaja voi halutessaan kurssin yhteydessä liittyä Suomen Ilmailuliittoon, jolloin hän saa jäsenetuna kattavamman ilmailijan tapaturmavakuutuksen. Vakuutukseen sekä muihin Suomen Ilmailuliiton jäsenetuihin voi tutustua Suomen Ilmailuliiton sivuilla.